
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO„DĖL PRITARIMO PERLEISTI NUOSAVYBĖS TEISE PRIKLAUSANČIĄ NEGYVENAMĄJĄ PATAPLĄ – GARAŽO BOKSĄ NR. 24 ŽEMĖS SKLYPE NAUJO RYTO TAK. 1, ŠIAULIŲ MIESTE“

AIŠKINAMASIS RAŠTAS

2024 m. vasario___ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą perleisti Žanetai Mlynek nuosavybės teise priklausančią negyvenamąją patalpą – garažo boksą Nr. 24 (unikalus Nr. 2997-1004-9012:0001) pastate 1G1p (unikalus Nr. 2997-1004-9012), esančiame suformuotame 0,2445 ha ploto valstybinės žemės sklype (unikalus Nr. 2901-0028-0112, kadastro Nr. 2901/0028:112) adresu Naujo Ryto tak. 1, Šiaulių mieste.
Dabartinis sprendimo projekte aptariamų klausimų reguliavimas:
Žanetai Mlynek nuosavybės teise priklausanti negyvenamoji patalpa – garažo boksas Nr. 24 (unikalus Nr. 2997-1004-9012:0001) esanti pastate 1G1p (unikalus Nr. 2997-1004-9012), yra suformuotame 0,2445 ha ploto valstybinės žemės sklype (unikalus Nr. 2901-0028-0112, kadastro Nr. 2901/0028:112), tačiau Žaneta Mlynek nėra sudariusi valstybinės žemės nuomos sutarties.
Valstybinės žemės nuomą reglamentuoja Lietuvos Respublikos žemės įstatymas ir Naudojamų kitos paskirties valstybinės žemės sklypų nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Naudojamų kitos paskirties valstybinės žemės sklypų pardavimo ir nuomos“ (toliau – Taisyklės).
Taisyklių 28 punkte nurodyta, kad valstybinės žemės sklypo, reikalingo daugiabučiams gyvenamiesiems namams ar kitos paskirties pastatams eksploatuoti, nuomos sutartį gali sudaryti bendrojo naudojimo objektų valdytojas, jeigu butų ir kitų patalpų arba kitos paskirties pastatų savininkai priima sprendimą pavesti bendrojo naudojimo objektų valdytojui sudaryti valstybinės žemės nuomos sutartį butų ir kitų patalpų (pastatų) savininkų vardu.
Vadovaujantis Taisyklių 10 ir 29 punktais, įvykus sandoriui, minėto nekilnojamojo turto įgijėjas dėl valstybinės žemės sklypo dalies pirkimo turi teisę kreiptis į Nacionalinę žemės tarnybą prie Aplinkos ministerijos, o dėl valstybinės žemės sklypo nuomos sutarties sudarymo gali kreiptis į Šiaulių miesto savivaldybę.
Sprendimo projekte numatytos naujos teisinio reglamentavimo nuostatos:
Nenumatoma.
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

